ผมช่วยตัวเอง ซ้ำๆ มากเกินไป เป็นเวลานาน หนักหน่วงทำให้หนังหุ้มอวัยวะเพศบวม เป็นอันตรายไหมครับ กรณีนี้สามารถปฐทพยาบาลโดยการประคบเย็นได้ไหมครับ
สวัสดีค่ะ งาน,การที่หนังอวัยวะเพศบวม โดยเกิดหลังจากที่ช่วยตัวเองบ่อยๆ นั้น ก็น่าจะเกิดจากการบาดเจ็บของเนื้อเยื่อจากการที่ช่วยตัวเองซ้ำๆ หรือช่วยตัวเองรุนแรง หรือมีการใช้สิ่งของช่วย ซึ่งทำให้เกิดการฟกช้ำของเนื้อเยื่อ เนื้อเยื่อจึงเกิดการบวม และอาจแดงขึ้นได้ซึ่งการฟกช้ำของเนื้อเยื่อ หรือบาดแผลฟกช้ำ ไม่ได้เป็นบาดแผลที่อันตรายอะไร สามารถหายได้เองภายใน 1-2 สัปดาห์ค่ะ อย่างไรก็ตาม ในเบื้องต้น ควรงดการช่วยตัวเองไปก่อน เพราะหากช่วยตัวเองต่อ การบาดเจ็บของเนื้อเยื่อก็จะขยายกว้างมากขึ้น และก่อให้เกิดการเจ็บปวดได้ ในระหว่างนี้ ก็ให้ใช้การประคบเย็นบ่อยๆ โดยให้ประคบแค่ 48 ชั่วโมงแรก ไม่ทายาใดๆ ไป การฟกช้ำของเนื้อเยื่อก็จะค่อยๆ หายไปได้เองค่ะ